stanford-oval/wikipedia huggingface dataset:
הארפו הפקות

| --- | --- |

 נתונים כלליים
 מייסדים:  אופרה וינפרי 
 תקופת הפעילות:  1986–הווה (כ־38 שנים) 
 מיקום המטה:  שיקגו 
 ענפי תעשייה:  תקשורת המונים 
 מוצרים עיקריים:  אופרה וינפרי, Oprah's Master Class, Oprah's Lifeclass, Iyanla: Fix My Life, Oprah Prime, Oprah: Where Are They Now?, Super Soul Sunday, The Nate Berkus Show, ד"ר פיל, The Rosie Show, Rachael Ray, The Dr. Oz Show, The Me You Can't See 
 עובדים:  12,554 (נכון ל־2012) 
  
 www.harpocareers.com
 
הארפו הפקות (Harpo Productions, או הארפו אולפנים, Harpo Studios) היא חברת הפקות מולטימדיה אמריקאית שהקימה אופרה וינפרי בהוליווד. היא חברת הבת היחידה של חברת המדיה והבידור שלה Harpo, Inc. באנגלית, השם "Harpo" הוא "אופרה" בהיפוך אותיות, וזה היה גם שמו של בעלה של דמותה בסרט הצבע ארגמן.
אנדרום היא מילה שכתיבתה נגזרת על ידי היפוך כתיב של מילה אחרת, לפיכך הוא מקרה פרטי של אנגרמה. למשל Harpo הוא אנדרום של Oprah, הכוונה ל-Oprah Winfrey שהיא בעלת חברת ההפקות.
תולדות החברה

וינפרי הקימה את החברה בשנת 1986.
בשנת 1988 נאלצה וינפרי, באמצעות הארפו הפקות, לרכוש את תוכנית האירוח "המופע של אופרה וינפרי" מרשת ABC O&O WLS-TV בשיקגו, וחידשה אוטומטית את העסקה עם King World Productions, שהחזיקה מניות מיעוט, שתוקפן היה אמור להסתיים ב־1991.
חברת ההפקות הזו מחזיקה בחברות בנות: הארפו פרינט, בית הוצאה לאור, ומניות מיעוט ברשת הכבלים Oprah Winfrey Network (OWN). במקור החזיקה הארפו הפקות ב־50% מ־OWN יחד עם חברת דיסקברי, שרכשה 24.5% מ-OWN ב־2017 ועוד 20.5% ב־2020, מה שהותיר את הארפו מחזיקה ב־5% בעלות.
בעבר, החזיקה החברה גם בחברות בנות נוספות: Harpo Films, אולפן סרטים שנסגר בתחילת 2013, ו־Harpo Radio, חטיבת שידורי רדיו, שנסגרה ב־1 בינואר 2015. בעבר שכן מטה החברה בשיקגו, ב־West Loop של שכונת ניר וסט סייד. הבניין נהרס ב־2016, ומטה חדש של מקדונלד'ס נפתח במקום ב־2018.
החברה הפיקה סרט תיעודי על ווינפרי עבור אפל TV פלוס בשם "The Me You Can't See", בהנחיית וינפרי והנסיך הארי, דוכס סאסקס.
חטיבות > רשת אופרה ווינפרי (OWN)

ערוץ הטלוויזיה "רשת אופרה וינפרי" (OWN) החל לשדר ב־1 בינואר 2011. הערוץ החליף את ערוץ Discovery Health, ערוץ כבלים שהיה בעבר בבעלות חברת דיסקברי. הערוץ כלל תוכניות חדשות, בהנחיית אוסף המומחים שטיפחה וינפרי בתוכנית האירוח שלה, כולל: "The Gayle King Show",‏ "Our America with Lisa Ling",‏ "In The Bedroom with Dr. Laura Berman" ו־"Enough Already! with Peter Walsh".
חטיבות > Harpo Print בע"מ

בשיתוף Hearst Magazines מפרסמת חברת הבת הזו כתב עת בשם "O, The Oprah Magazine". החברה גם פרסמה את "O at Home" במשך ארבע שנים, עד שחברת הרסט הפסיקה את פרסומו. ביולי 2020 הוכרז כי "O, The Oprah Magazine" יחדל לצאת בדפוס לאחר גיליון דצמבר 2020. בגיליון דצמבר 2020 הופיע מאמר שבו הודתה אופרה לקוראים ואישרה שזו "מהדורת הדפוס החודשית האחרונה של המגזין".
אחזקות עבר > אולפני הארפו

באולפני הארפו בשיקגו הופק המופע של אופרה וינפרי מאז 15 בינואר 1990. באותו אולפן צולמה גם תוכנית האירוח "The Rosie Show", שהנחתה והפיקה השחקנית והקומיקאית רוזי אודונל, וששודרה בערוץ "רשת אופרה ווינפרי". בשנת 2014 נמכר האולפן לחברת הנדל"ן סטרלינג ביי, וב־2016 נהרס. האתר מיועד להפוך למטה העולמי החדש של מקדונלד'ס.
אחזקות עבר > הארפו סרטים בע"מ

הארפו סרטים נוסדה בשנת 1993 והייתה החטיבה הגדולה ביותר בהארפו. קייט פורטה ניהלה אותה במשך 18 שנים. החברה הפיקה סרטי קולנוע, פיתחה והפיקה תוכניות טלוויזיה, ובהן סרטי טלוויזיה בסדרת "אופרה וינפרי מציגה" של רשת הטלוויזיה ABC. חברת הארפו סרטים שכנה בהוליווד.
בסוף 2008, חתמה הארפו סרטים על הסכם בלעדי עם HBO, לפי כל הפקותיה ישודרו ב־HBO. בפברואר 2013 נסגרה החברה, בציון הנסיבות כי "הביקוש למיזמים ארוכים, במיוחד בצד ערוצי השידור [להבדיל מהכבלים], הצטמק".
אחזקות עבר > הארפו סרטים בע"מ > סרטי קולנוע

Beloved‏ (1998)
The Great Debaters‏ (2007)
פרשס (2009)
מסע של מאה צעדים (2014)
Selma‏ (under Harpo Productions,‏ 2014)
The Water Man‏ (2020)
אחזקות עבר > הארפו סרטים בע"מ > סרטי טלוויזיה

Oprah Winfrey Presents: Mitch Albom's For One More Day
ימי שלישי עם מורי
Their Eyes Were Watching God
Amy & Isabelle
David & Lisa
The Wedding
Before Women Had Wings
אחזקות עבר > הארפו רדיו בע"מ

הארפו רדיו בע"מ הייתה חברת האחזקות שהפעילה את ערוץ הרדיו Oprah & Friends (ערוץ 156 ברדיו הלווייני XM Satellite Radio). בערוץ היו תוכניות יומיות ושבועיות במגוון נושאים, בהם עזרה עצמית, תזונה, כושר, הורות, בריאות, עיצוב פנים, ניהול משק בית, ואירועים אקטואליים. את התוכניות הינחו משתתפים קבועים בתוכנית הטלוויזיה "המופע של אופרה וינפרי" ובכתב העת O:
מאיה אנג'לו, מריאן ויליאמסון, ד"ר מהמט אוז, בוב גרין, נייט ברקוס, ג'ין צ'צקי, גייל קינג, הרב שמואל בוטח, הולי רובינסון פיט ורודני פיט. גם אופרה עצמה ראיינה אנשים בתחום הניו-אייג' בתוכנית הרדיו השבועית שלה, "סדרת הנשמה של אופרה".
הערוץ הופק ושודר מניו יורק. הוא נסגר ב־1 בינואר 2015.
הערות שוליים

1 2  "Oprah reups with King World" (PDF). Broadcasting. 1988-08-08. נבדק ב-2021-10-01.
1 2  Flint, Joe (4 בדצמבר 2017). "Oprah Winfrey Sells Part of Stake in OWN Network to Discovery; Discovery will control 70% of OWN after purchase of stake for $70 million". The Wall Street Journal Online. נבדק ב-5 בדצמבר 2017. {{cite news}}:  (עזרה)
1 2  Smith, Gerry (4 בדצמבר 2017). "Discovery Boosts Its Stake in Oprah Winfrey Network". Bloomberg. נבדק ב-5 בדצמבר 2017. {{cite news}}:  (עזרה)
↑  Goldsmith, Jill (22 בדצמבר 2020). "Discovery Boosts Stake In OWN, Oprah Winfrey Takes Stock In Longtime Partner". Deadline (באנגלית אמריקאית). נבדק ב-24 במאי 2021. {{cite web}}:  (עזרה)תחזוקה - ציטוט: url-status (link)
1 2  Hinckley, David. "Oprah Winfrey's SiriusXM channel goes off the air". New York Daily News.
↑  Koziarz, Jay (2 באוגוסט 2016). "Demolition of the former Harpo Studios building closes a chapter of Chicago history". Curbed Chicago. {{cite web}}:  (עזרה)
↑  "An Oprah Winfrey Documentary Is Being Produced For Release On Apple TV+". Black Enterprise (באנגלית אמריקאית). 2021-01-15. נבדק ב-2021-01-16.
↑  "Oprah's OWN Network Launch Draws Solid Reviews Even From The Cynics". Business Insider (באנגלית). נבדק ב-2017-09-07.
↑  "Harpo Studios Announces the Formation of Harpo Creative Works", Oprah.com, June 22, 2010.
↑  Pérez-Peña, Richard (2008-11-08). "Hearst to Close Its Spinoff of O, the Oprah Magazine". The New York Times.
↑  "Oprah's O Mag to end regular print editions after 20 years". AP NEWS. 27 ביולי 2020. {{cite web}}:  (עזרה)
↑  ARBEL, TALI (28 ביולי 2020). "Oprah's O Mag to end regular print editions after 20 years". Chron. {{cite web}}:  (עזרה)
↑  Winfrey, Oprah (17 בנובמבר 2020). "Oprah Thanks Readers of O in the Magazine's Last Monthly Issue". O, the Oprah Magazine. נבדק ב-17 בדצמבר 2020. {{cite news}}:  (עזרה)
↑  Bomkamp, Samantha. "Harpo Studios demolished to make room for new McDonald's headquarters". Chicago Tribune.
↑  Frankel, Daniel (2008-12-16). "Oprah Winfrey pacts with HBO". Variety.
↑  Andreeva, Nellie.
| --- | --- |
בקרת זהויות :  LCCN: no99031491  VIAF: 135192934   WorldCat (עם VIAF): 135192934 
לוגו רשת אופרה ווינפרי (OWN).
שלט מעל הכניסה למשרדי האולפנים בשיקגו
לוגו ערוץ הרדיו Oprah and Friends
הוצאה מחודשת

בתעשיית המוזיקה, הוצאה מחודשת (מוכרת כמהדורה מחודשת, מארז מחודש או גרסה מחודשת) היא הוצאת אלבום או סינגל שיצאו לפחות פעם אחת בעבר, לפעמים עם שינויים או תוספות.
סיבות להוצאה מחודשת > פורמטי שמע חדשים

אלבומים ושירים רבים, יצאו בשנים קדומות בהן פורמטי השמע לא היו באיכות גבוהה. לכן, אמנים מקליטים אותם מחדש באיכות המתקדמת ביותר לאותה העת של ההוצאה.
סיבות להוצאה מחודשת > בעלות חדשה

כאשר חברת תקליטים רוכשת את הזכויות על קטלוג המוזיקה של אמן מסוים, יש שמוציאות את כולו מחדש. ישנם מקרים בהם מנהלים מוכרים את קטלוג המוזיקה של האמן, לדוגמה: סקוטר בראון שמכר את הזכויות על ששת אלבומיה הראשונים של הזמרת-יוצרת האמריקאית טיילור סוויפט (מ-Taylor Swift ועד Reputation), מה שהוביל לכך שהיא הקליטה את כל השישה מחדש.
סיבות להוצאה מחודשת > מהדורות מיוחדות, מוגבלות והנצחה

ישנן מהדורות שונות שיוצאות לציון אירועים שונים, כמו פרק זמן מסוים מצאת הסינגל/אלבום.
שינויים

תוספות נפוצות לאלבומים שהוקלטו מחדש כוללות:
מאסטרינג חדש.
שימושים במולטימדיה חדשה, תוך הוספת רצועות בונוס.
הערות אלבום חדשות.
עטיפה או אריזה חדשות.
מהדורות חדשות, כדוגמת "מהדורה מוגבלת" או "מהדורה מורחבת".
הערות שוליים

1 2  Justin R, Remixed, Remastered, or Reissued…What does it all mean?, Audiogon Blog, ‏28 בינואר 2013 (באנגלית)
↑  Taylor Swift to start releasing new versions of her first six albums, the Guardian, ‏11 בפברואר 2021 (באנגלית)
החברה השקופה

החברה השקופה היא דימוי לחוסר הפרטיות שקיימת בחברת הרשתות החברתיות של ימינו.
האדם הופך לשקוף כאשר פרטיו, מחשבותיו, דעותיו, תמונותיו וכדומה נחשפים לעיני כל, וכל מי שחפץ בכך יכול להשתמש בהם. להפיכת חייהם של אנשים לשקופים וצפויים באמצעות הרשתות החברתיות, יש השלכות חברתיות, כלכליות ופוליטיות שליליות- קל יותר להפעיל עליהם לחץ ולתמרן אותם וניתן להשתמש במידע למטרות מסחריות ואחרות, בניגוד לרצונם.
מושג זה הוטבע בין היתר בספרו של דייוויד ברין: "The Transparent Society"והופיע לראשונה ככתבה במגזין wired. ברין טוען כי התקשורת וטכנולוגיות העברת הנתונים, השתלטו על החברה והפכו אותה לחסרת פרטיות ואת הפרטים בה לשקופים ומציע בספרו יישומים ותרגולים כפתרונות בקשר לחשיפת יתר באינטרנט.
רקע

בתחילת ימי האינטרנט הרצון היה לעשות שימוש בטכנולוגיה על מנת לתמוך בתקשורת אנושית ובהתהוות קהילות מקוונות. הפריצה החלה בשנת 2003 ,כאשר הרשתות החברתיות הפכו לפופולריות. רשתות כמו פייסבוק, טוויטר וכו', הן חלק מהמהפכה האינטרנטית שיצרה את האינטרנט החדש הווב 2.0 . האינטרנט החדש כולל אתרים ואפליקציות המספקות פלטפורמה טכנולוגית לתוכן גולשים, יצירה ושיתוף של תכנים המועלים לרשת על ידי הגולשים עצמם. הוא מאופיין ברמה גבוהה של אקטיביות ושיתופיות בין בני אדם ליצירת קשרים חברתיים, שיתוף בחוויות אישיות, יצירת מידע חדש והפצתו במהירות.
לחברות רבות ברשתות החברתיות כמו פייסבוק, יש בעלות על התכנים שאנו מעלים, בעלות זו מוגדרת כקניין רוחני- ואת תכנים אלו לא ניתן למחוק כליל. כמו כן, לרשת החברתית ישנה האפשרות לעשות שימוש בפרטי המשתמשים והם חשופים לכול. בכך נפגעת פרטיותו של האדם ורבים אחרים מקבלים את הגישה לפרטיו.
סכנות החברה השקופה

הסכנה המשמעותית ביותר בחברה השקופה נמצאת אצל ילדים ובני נוער, אשר מבלים שעות רבות ברשתות החברתיות, ולרוב אינם מודעים לחסרונות הטמונים באובדן הפרטיות. השימוש ברשתות החברתיות עונה על צרכים בסיסיים של מעורבות ותמיכה חברתית, העדר בדידות והכרות עם אנשים וקבוצות נוספים אולם קיימות גם השלכות הנובעות מחשיפת יתר ברשתות החברתיות. עם זאת בספרו של ברין, הוא טוען כי רמת הפרטיות תפגע במידה מסוימת אך בסופו של דבר תיעצר, בעיקר מאחר שהפרטים בחברה הם בעלי צורך בסיסי לפרטיות.
הסכנה מבחינת גרין היא ניצול של אובדן הפרטיות על ידי ארגונים ומוסדות בחברה, וניתן להתגבר על כך אם הפרטים בחברה יהיו חזקים ומאוחדים מספיק כדי לאכוף את הפרטיות שלהם ויוכלו לזהות כשישנה פגיעה בפרטיות, לדוגמה, חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע הוא ביטוי לאופן בו חברה יכולה להפוך שקופה, ואובדן הפרטיות יכול גם לסכן אותה, לטענת המתנגדים לחוק.
ראו גם

הזכות לפרטיות
הערות שוליים

↑  מתוך הבלוג של ד"ר נעמה כרמי, אסון החברה השקופה
↑  Brin, David (December, 1996). "The Transparent Society". Wired (4.12). Retrieved 2008-03-14
היחידה המיוחדת הראשונה (ארגנטינה)

| --- | --- |
 Nihil Obstat (דבר לא מתעכב)
 פרטים
 מדינה:  ארגנטינה ארגנטינה
 שיוך:  המשטרה הפדרלית של ארגנטינה
 סוג:  יחידת לוט"ר
 
גדוד היחידה המיוחדת הראשונה (בספרדית: 1er Batallón de Combate-Grupo Especial Uno, בקיצור: GE-1) היא יחידת תקיפה טקטית של המשטרה הפדרלית בארגנטינה המורכבת מחיילי צבא היבשה.
היחידה הוקמה כיחידה מבצעית מיוחדת בשנת 1978, כאשר ארגנטינה אירחה את גביע העולם בכדורגל. עשר שנים מאוחר יותר, ב-1988, שינתה היחידה את שמה ל"קבוצת המבצעים המשטרתית" והפכה באופן רשמי ליחידה העיקרית למלחמה בטרור של המשטרה הפדרלית. בשנת 1994 הוקמה יחידת GEOF וגודלה של GE-1 הופחת באופן דרמטי. עם הפיכת משטרת בואנוס איירס למשטרת המטרופולין בשנת 2002, היחידה הוקמה מחדש והפכה במהירות לכוח עילית טקטי, עם יותר מ-400 מבצעים מוצלחים.
כל לוחמי GE-1 מחויבים לעבור בדיקה קפדנית, הכשרה מקיפה לפני הצטרפותם ליחידה. היחידה נקראת בעת הצורך, באופן סלקטיבי בסגנון הדומה במידה רבה ליחידת ה-SWAT האמריקאית.
היחידה משתמשת בכלי נשק מיוחדים וציוד כגון: גלוק 17, אקדח 9 מ"מ, רובי תקיפה הקלר וקוך HK33, מכונת ירייה הקלר וקוך MP5, ורובה צלפים M24 SWS.
ראו גם

הקבוצה המיוחדת למבצעים פדרליים
המשטרה הפדרלית
ערך זה הוא קצרמרבנושא צבא ובנושא ארגנטינה. אתם מוזמנים לתרום לוויקיפדיה ו.
היחידה המיוחדת ללחימה נגד הטרור

משוריין מהסוג שהיה בשימוש היחידה המיוחדת ללחימה בטרור
האנדרטה לזכרם של לוחמי היחידה המיוחדת ללחימה בטרור
היחידה המיוחדת ללחימה נגד הטרור (ברומנית: Unitatea Specială de Luptă Antiteroristă או בקיצור USLA) הייתה יחידה צבאית מקצועית כפופה למשרד הפנים של רומניה ומיועדת להילחם בטרור. היחידה הוקמה ב-15 בדצמבר 1977 ובסוף 1989 היו בה 795 חיילים וקצינים. ב-1990 שונה שם היחידה ל"הבריגדה האנטי-טרוריסטית" והוכפפה לשירות המודיעין הרומני.
היסטוריה

במהלך המהפכה הרומנית (1989) היחידה קיבלה את מרות ראשי המהפכה ואף שלחה לוחמים להגביר שמירה על משרד ההגנה, אך לוחמים אלה זוהו בטעות כטרוריסטים ומגיני משרד ההגנה פתחו באש עליהם ואף מעכו בעזרת טנקים את המשוריינים. שמונה לוחמים נהרגו וגופותיהם הושלכו יחד ברחוב. על הגופות נכתבה המילה "טרוריסטים" ובראש הערימה הוצב ראש כרות ובפיו סיגריה. אזרחים, שעברו ברחוב, ירקו על הגופות ואף גרוע מזה.
לאחר שהתברר שהמתים לא היו טרוריסטים, הם טוהרו ואף הוענק להם תואר "גיבור-מרטיר של המהפכה הרומנית", אולם כעבור עשר שנים בוטל תוארם של שניים מהם בגלל ידיעות על כך שהיו מעורבים בתככים פוליטיים.
במקום בו נהרגו לוחמי היחידה במהלך המהפכה, הוקמה אנדרטה לזכרה בשנת 2012.
הערות שוליים

↑  Reparaţie morală pentru luptătorii USLA ucişi la Revoluţie. SRI le-a ridicat monument la „locul crimei“ (ברומנית)
| --- | --- |
בקרת זהויות :  LCCN: n2001031551  VIAF: 153795213   WorldCat (עם VIAF): 153795213
האוניברסיטה הטכנולוגית של נאניאנג

| --- | --- |

בניין ההנהלה
 אוניברסיטה
 תקופת הפעילות:  1981–הווה (כ־43 שנים)
 בעלי תפקידים
 נשיא:  חלימה יעקוב
 צוות:  6,608
 סגל:  1,775
 תלמידים
 כלל הסטודנטים:  31,687
 סטודנטים לתואר ראשון:  23,665
 סטודנטים לתארים מתקדמים:  8,022
 מיקום
 מיקום:  סינגפור
 מדינה:  סינגפור סינגפור
 קואורדינטות:  1°20′41″N 103°40′53″E﻿ / ﻿1.3447222222222°N 103.68138888889°E﻿ / 1.3447222222222; 103.68138888889
 www.ntu.edu.sg
  (למפת סינגפור מוגדלת) מלזיה אינדונזיה מצר סינגפורהאוניברסיטה הטכנולוגית של נאניאנג(למפת סינגפור רגילה) מלזיה אינדונזיה מצר סינגפורהאוניברסיטה הטכנולוגית של נאניאנג
 
האוניברסיטה הטכנולוגית של נאניאנג (באנגלית: Nanyang Technological University; במלאית: Universiti Teknologi Nanyang, במנדרינית: 南洋理工大学; בטמילית: நன்யாங் தொழில்நுட்ப பல்கலைக்கழகம்; בראשי תיבות: NTU) היא אוניברסיטת מחקר ציבורית בסינגפור, אשר נוסדה בשנת 1981. נכון לשנת 2020, לומדים במוסד כ-32,000 סטודנטים, ובכך היא אחת האוניברסיטאות הציבוריות הגדולות במדינה.
שטחי הקמפוס הראשיים ממוקמים בחלקה המערבי של סינגפור.
האוניברסיטה מעורבת בארגונים אקדמאיים רבים, ובהם התאגדות אוניברסיטאות האוקיינוס השקט (APRU), רשת האוניברסיטאות של איגוד מדינות דרום-מזרח אסיה (AUN), איגוד אוניברסיטאות חבר העמים הבריטי (ACU) והברית העולמית של אוניברסיטאות טכנולוגיות.
היסטוריה

האוניברסיטה הטכנולוגית הוקמה בשנת 1981 על מנת להכשיר מהנדסים למשק המקומי. בשנת הלימודים הראשונה למדו כ-582 סטודנטים בשלושה תחומי הנדסה – הנדסה אזרחית ובניין, הנדסת חשמל ואלקטרוניקה, והנדסת מכונות וייצור. בשנת 1986 החלו לימודי תואר שני ובשנת 1990 כבר למדו באוניברסיטה למעלה מ-6,300 סטודנטים.
בשנת 2006 הפכה האוניברסיטה לאוטונומית יותר, בדומה לאוניברסיטה הלאומית של סינגפור.
קולג'ים, בתי ספר ומכונים

הקולג' למדעי הרוח, האמנויות והחברה
הקולג' להנדסה
הקולג' למדעים
הקולג' למוסמכים
בית הספר למנהל עסקים
בית הספר לרפואה (אנ') ע"ש לי קונג צ'יאן (אנ')
בית הספר ללימודים בין-לאומיים (אנ') ע"ש סינת'מבי ראג'ראטנם (אנ')
המכון הלאומי לחינוך (אנ')
דירוגים > דירוגים בין-לאומיים

דירוג שנגחאי – מיקום 93 (2023)
דירוג Times Higher Education – מיקום 32 (2024)
דירוג QS לאוניברסיטאות – מיקום 26= (2024)
דירוגים > דירוג אזורי - אסיה

דירוג Times Higher Education – מיקום 4 (2024)
דירוג QS לאוניברסיטאות – מיקום 4 (2024)
האידאולוגיה של חזבאללה

תומכי חזבאללה צועדים בעקבות יציאת ישראל מדרום לבנון.
האידאולוגיה של חזבאללה, ארגון שיעי לבנוני, מתבססת על השקפות דתיות, פוליטיות ומיליטנטיות שמקורן באסלאם השיעי. הארגון, שהוקם בשנת 1982 בתמיכת אנשי המהפכה האיראנית בראשות חומייני על מנת להפיץ את האידאולוגיה של המהפכה האיראנית. חזבאללה רואה בעצמו כמוביל המאבק בישראל וכגורם קריטי ב"ציר ההתנגדות" נגד ההשפעה המערבית והאימפריאליזם במזרח התיכון. הוא מקדם חזון של חברה אסלאמית שמרנית, מבוססת על עקרונות השריעה, הדוגלת בשלטון דתי מוחלט.
מניפסט

חזבאללה הכריז על קיומו ב-16 בפברואר 1985 ופרסם את המניפסט שלו כתגובה למצב הפוליטי, הצבאי והחברתי בלבנון ובמזרח התיכון. המניפסט קובע את המטרות האסטרטגיות, האידאולוגיות והפוליטיות של הארגון ומשקף את השקפת העולם השיעית והאנטי-ציונית שלו. המסמך הוקרא על ידי הדובר שייח' איברהים אל-אמין במסגד אל-אוזאעי במערב ביירות ופורסם במקביל בעיתון א-ספיר כ"תוכנית חזבאללה, מכתב פתוח לכל המדוכאים בלבנון ובעולם", ובחוברת נפרדת שפורסמה לראשונה במלואה באנגלית בשנת 1987.
על פי "תוכנית חזבאללה", עקרונות האידאולוגיה שלה הם:
לגרש את האמריקאים, הצרפתים ובני בריתם לחלוטין מלבנון, לשים קץ לכל ישות קולוניאליסטית על אדמתנו.
להביא את הפלנגות לשיפוטו של כוח צודק ולהעמיד את כולם לדין על הפשעים שהם ביצעו נגד מוסלמים ונוצרים.
לאפשר לכל בני עמנו לקבוע את עתידם ולבחור באופן חופשי לחלוטין את צורת השלטון שהם מעוניינים בה. אנו קוראים לכולם לבחור באופציה של ממשל איסלאמי שרק הוא מסוגל להבטיח צדק וחירות לכולם. רק משטר איסלאמי יכול לעצור כל ניסיון עתידי להסתננות אימפריאליסטית לארצנו.
התוכנית ציינה את האייתוללה חומייני כמנהיג ש"לפקודותיו אנו מצייתים"; קראה לנוצרים "לפתוח את לבכם לקריאה שלנו" ו"לאמץ את האסלאם", והסבירה כי ישראל היא "החלוץ של ארצות הברית בעולם האסלאמי שלנו".
באופן רחב יותר, המנהיג הנוכחי חסן נסראללה תיאר את האידאולוגיה של חזבאללה כבעלת "שני צירים עיקריים: ראשית, אמונה בשלטון של יועץ ההלכה הצודק ודבקות בהנהגתו של חומייני, ושנית, הצורך המתמשך במאבק נגד האויב הישראלי".
בתחילת שנות התשעים עבר חזבאללה מה שמספר פרשנים כינו תהליך של "לבנוניזציה", שבא לידי ביטוי בקבלת הרעיון של לבנון רב-עדתית, התקרבות למגוון כוחות לא-אסלאמיים, השתתפות בבחירות לממשלה, דגש על שמירה על הרווחה החברתית של אזור הבחירה השיעי הלבנוני שלה.
ח'ומייניזם

בלב האידאולוגיה של חזבאללה עומד הח'ומייניזם, זרם פוליטי-דתי המקורו באיראן של מהפכת 1979, שנקרא על שמו של אייתוללה רוחאללה ח'ומייני. בשנות ה-80, תומכי ח'ומייניזם פרו-איראנים סייעו בהקמת חזבאללה כחלק ממאמצים להפיץ את עקרונות המהפכה האיראנית בלבנון, בעיקר את התפיסה של "ולאית פקיה" (שלטון חכם ההלכה). תפיסה זו, המתמקדת בשלטון מוחלט של מנהיג דתי, מובחנת בתוך האסלאם השיעי ומסמנת את ההבדל האידאולוגי המרכזי של הארגון.
למרות שחזבאללה תומך בדמוקרטיה במובן של הצבעה כוללנית (אדם אחד, קול אחד), הוא מתנגד למודל הפוליטי הלבנוני המבוסס על חלוקת כוח פסאודו-אתנית, כפי שנקבע בהסכם טאיף. הארגון מבהיר שאין בכוונתו להטיל את תפיסתו הדתית על הקהילה הנוצרית בלבנון.
חזבאללה רואה את העימות בינו ובין ישראל כנובע ממניעים דתיים. אנשי הארגון מתייחסים להיסטוריה של הסכסוך הערבי-ישראלי כאל חזרה על היחסים השליליים בין היהודים של חצי האי ערב בימי הביניים ובין מוחמד והאומה המוסלמית בתחילת דרכה, כפי שמתואר בקוראן ובכתבים אסלאמיים קלאסיים נוספים. לפי התאולוגיה של חזבאללה, אלוהים קילל את כל היהודים בשל היותם מחללי קודש, והם ארורים לנצח ולאורך ההיסטוריה. הארגון, כמו גם המנהיגים הדתיים-פוליטיים של איראן, מאמינים שהשמדת מדינת ישראל תביא להופעתו מחדש של האימאם הגלוי. מסגרת משיחית זו אינה תלויה ביחסי ישראל עם הפלסטינים או בקיומה של מדינת ישראל עצמה, אם כי לארגון יש השגות גם בנושאים ארציים אלו, ובסוגיות טריטוריאליות. חסן נסראללה, מנהיג חזבאללה, תיאר את ישראל כאיום קיומי על האזור, וקבע כי המטרה הסופית היא לסיים את קיומה של ישראל, בלי קשר לפרטים הפוליטיים או הסוציאליים המקיפים את הסכסוך.
עמדות, הצהרות ופעולות הנוגעות > ארצות הברית

בשנים שקדמו להקמתו הרשמית, חזבאללה נודע כאחראי, באופן ישיר או עקיף, למתקפות נגד מטרות מערביות, ובמיוחד נגד יעדים אמריקאיים, אשר גרמו למותם של רבים. הארגון הכחיש כל מעורבות באירועים אלו. עם זאת, המניפסט שלו מבהיר כי חזבאללה רואה בארצות הברית אויב ראשי, מתאר אותה כ"מעצמה יהירה" ומצהיר כי הארגון נלחם נגד התועבה שהיא מייצגת, ומטרתו לעקור את שורשיה. תומכי חזבאללה קוראים "מוות לאמריקה" במהלך הפגנות שנתיות, ומהדהדים בכך את יחסה של איראן כלפי ארצות הברית.
מנהיג חזבאללה פדלאללה אמר בראיון:
"אנו מאמינים שאין הבדל בין ארצות הברית לישראל; האחרון הוא רק הרחבה של הראשון. ארצות הברית מוכנה להילחם בכל העולם כדי להגן על קיומה וביטחונה של ישראל. שתי המדינות פועלות בהרמוניה מוחלטת, וארצות הברית בהחלט לא נוטה להפעיל לחץ על ישראל"
תעמולה זו מגיעה לשיאה בשידורי ערוץ הטלוויזיה אל-מנאר, המגיע ל-10 עד 15 מיליון צופים יומיומית ברחבי העולם. באחד מסרטוני האנימציה המשודרים בערוץ, ארצות הברית מוצגת בדימוי של פסל החירות כשֵׁדָה או מפלצת (ע'ולה) שגופה נוטף דם, ובידה המורמת סכין במקום לפיד. הסרטון בערבית מסתיים בהכרזה כי "אמריקה חייבת דם לכל האנושות", הכרזה שמשקפת את הנרטיב האנטי-אמריקאי של חזבאללה ואת תמיכתו במאבק נגד הנוכחות וההשפעה האמריקאיות בעולם.
עמדות, הצהרות ופעולות הנוגעות > יהודים ויהדות

חזבאללה מבדיל בין ציונות ליהדות, וטוען שהוא מתנגד לציונות ולא ליהדות עצמה. בהצהרות שונות, נציגי הארגון ומנהיגו, חסן נסראללה, הדגישו שהבעיה שלהם עם ישראל נובעת מהכיבוש ולא מהיותם של הישראלים יהודים. כך, למשל, בשנת 2009, נסראללה הכריז כי הבעיה אינה עם היהודים אלא עם הכיבוש. באופן דומה, בוועידה פרו-פלסטינית ב-2005, נציג חזבאללה הדגיש שהארגון תומך בדיאלוג בין-דתי וטען כי האויב הוא הציונות ולא היהדות. לדברי יוסף אל-אע'א, חזבאללה "מתייחס רק ליהודים החיים בישראל כציונים, שיש להרוג אותם". אל-אע'ה הגיע למסקנה כי חזבאללה "לא מפלה את היהודים כדת ולא כגזע" וכי הוא "אינו אנטישמי באוריינטציה הכוללת שלו".
בהתייחסו לפרויקט לבנייה מחדש של בית הכנסת מגן אברהם בביירות, אמר חוסיין רחאל, דובר חזבאללה, כי הקבוצה תומכת בשיקום בית הכנסת: "אנו מכבדים את הדת היהודית בדיוק כמו את הנצרות... היהודים תמיד חיו בינינו. יש לנו בעיה עם כיבוש הקרקעות על ידי ישראל".
כמה יהודים אורתודוקסים מנטורי קרתא הביעו את תמיכתם בחזבאללה ובמאבקם האנטי ציוני.
עם זאת, חזבאללה נאשם בהפצת תעמולה אנטישמית. בערוץ הטלוויזיה אל-מנאר, שבבעלות הארגון, שודרו תוכניות שהציגו דימויים אנטישמיים ותיאוריות קונספירציה על יהודים. חזבאללה גם נאשם בשימוש בחומרי חינוך המכילים תכנים אנטישמיים ובקריאה להחרמת תרבות פופולרית שנתפסת כמקדמת ערכים יהודיים.
ג'פרי גולדברג, כתב "הניו יורקר", תיאר את ארגון הטרור כ"ארגון מאוד מאוד רדיקלי ואנטישמי". הוא הצהיר כי חזבאללה אימץ אידאולוגיה שהיא "מיזוג של אנטי-ציונות ערבית שמבוססת על לאומנות ערבית, רטוריקה אנטי-יהודית מהקוראן, והכי מדאיג, האמונות האנטישמיות העתיקות ותיאוריות הקונספירציה של הפשיזם האירופי".
בשנת 1996 יצא הסרט היום השלישי בו האקר מחשבים יהודי עוזר להציל את העולם מפלישת חייזרים. חזבאללה קרא למוסלמים להחרים את הסרט וכינה אותו "תעמולה למען הגאונות כביכול של היהודים ודאגתם לכאורה לאנושות".
אמל סעד-גורייב (אנ'), סופרת ואנליסטית פוליטית לבנונית, הקדישה פרק שלם בספרה "חזבאללה: פוליטיקה ודת" לניתוח האמונות האנטי-יהודיות של חזבאללה. סעד-גורייב טוענת שלמרות שהציונות השפיעה על האנטי-יהדות של חזבאללה, "היא לא מותנית בכך", משום ששנאת חזבאללה ליהודים היא יותר ממניעים דתיים מאשר פוליטיים.
לדברי שאול שי, חסן נסראללה השמיע לא פעם הצהרות אנטישמיות חריפות שלא רק מקללות את ישראל כמדינה, אלא גם את העם היהודי כולו, תוך שימוש בנושאים הלקוחים מהאנטישמיות הקלאסית והמוסלמית.
עמדה לגבי שימוש בכוח מזוין כדי להשיג מטרות

במניפסט ההקמה של חזבאללה משנת 1985 נכתב:
כל מה שנוגע או פוגע במוסלמים באפגניסטן, עיראק, הפיליפינים ובמקומות אחרים מהדהד בכל האומה המוסלמית שאנו חלק בלתי נפרד ממנה... אף אחד לא יכול לדמיין את חשיבות הפוטנציאל הצבאי שלנו שכן המנגנון הצבאי שלנו אינו נפרד מהמרקם החברתי הכולל שלנו. כל אחד מאיתנו חייל לוחם. וכאשר יש צורך בביצוע מלחמת הקודש, כל אחד מאתנו נוטל את תפקידו בלחימה על פי צווי החוק, וזאת במסגרת המשימה הנעשית בהדרכתו של המשפטן המפקד. "
חזבאללה רואה בכל מעשה אלימות שנעשה נגד כל ישראלי כ"התנגדות לגיטימית".
זכויות האישה

אחד מחברי המועצה הפוליטית של חזבאללה, שדיבר עם כתב "Online Journal" ביולי 2006, טען כי "חזבאללה שונה מקבוצות אסלאמיות רבות ביחס שלנו לנשים. אנו מאמינים שלנשים יש את היכולת כמו גברים להשתתף בכל חלקי החיים". כתב ה-"Online Journal" כותב:
מאז הקמתו בשנות ה-80, נשות חזבאללה עמדו בראש ארגוני חינוך, רפואה ושירותים חברתיים. לאחרונה חזבאללה מינה כמה נשים להתמודד בבחירות בלבנון. הוא הציע את ופאא חוטייט לתפקיד ראש רדיו א-נור... וקידם את רימה פח'רי בת ה-37 לגוף השלטוני העליון שלו, המועצה המדינית של חזבאללה. תפקידה של פח'רי הוא בין השאר לתת פרשנות על פמיניזם אסלאמי בדיני השריעה עבור הוועדה לניתוח פוליטי.
בשנת 1991 הוקמה יחידת ארגוני הנשים של חזבאללה.